Ventelisten er åben: Skriv dig op til Toppen - Boligselskabet Sjælland
Ventelisten er åben: Skriv dig op til Toppen
14/1-2021 Nyhed til alle
De første 38 boliger i Toppen er klar til indflytning d. 1. juni 2021. Skriv dig på ventelisten i dag til boligerne.
Toppen er vores andet nybyggeri i vores byggekoncept Bolig-træ og vores første boliger i op til tre plan. Foto: Jonas B. Whitehorn
Den nye boligafdeling Toppen i Trekroner, Roskilde åbner i dag for ventelisten til de første 38 boliger af i alt 67 rækkehuse i både 1, 2 og 3 plan.
På boligafdelingens hjemmeside, finder du al den nødvendige information om boligerne og den nye boligafdeling. Her kan du bl.a. finde plantegninger og huslejeinfo for hver bolig, og du kan finde info og regler om at bo i Toppen.
Sådan kommer du på venteliste til Toppen
Når du er skrevet op i Boligselskabet Sjælland, kan du nu tilføje Toppens boliger til din venteliste på samme måde som med andre afdelinger. Det gør du ved at logge ind på bosj.dk og gå til siden med eksempler på boliger i Toppen.
Du skal først skrive dig op i Boligselskabet Sjælland, før du kan komme på ventelisten til boligerne i Toppen. Skriv dig op i Boligselskabet Sjælland her.
Skriv dig på Toppens venteliste senest 7. februar
Vi sender boligtilbud ud den 8. februar 2021 på boliger i Toppen. Du skal derfor gøre dig aktiv på Toppens venteliste senest den 7. februar 2021, for at få mulighed for at modtage et boligtilbud. Din anciennitet og hvor mange, der skriver sig på ventelisten, spiller ind i forhold til, om du modtager et boligtilbud.
Det er vigtigt, at du gør dig aktiv på lige præcis Toppens hjemmeside - det er ikke nok blot at være skrevet op i boligselskabet.